ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 31/2563เรื่อง การผ่อนผันการจัดทําและส่งรายงานที่แสดงฐานะการเงินและ ผลการดําเนินงานของบริษัทที่ออกหลักทรัพย์ เนื่องจากสถานการณ์ การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) \_\_\_\_\_\_\_\_\_\_\_\_\_\_\_\_\_โดยที่สถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) ได้ส่งผลกระทบต่อการจัดทําและส่งรายงานที่แสดงฐานะการเงินและผลการดําเนินงานของบริษัทที่ออกหลักทรัพย์ต่อสํานักงาน จึงมีเหตุจําเป็นและสมควรในการผ่อนผันการจัดทําและส่งรายงานดังกล่าวเพื่อบรรเทาผลกระทบที่เกิดขึ้น และโดยที่ข้อ 45 แห่งประกาศคณะกรรมการกํากับตลาดทุน ที่ ทจ. 44/2556 เรื่อง หลักเกณฑ์ เงื่อนไข และวิธีการายงานการเปิดเผยข้อมูล เกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556 กําหนดหลักเกณฑ์เกี่ยวกับการขอผ่อนผันการส่งรายงานดังกล่าวของบริษัทที่ออกหลักทรัพย์ไว้ สํานักงานด้วยความเห็นชอบของคณะกรรมการกํากับตลาดทุนประกาศการดําเนินการเกี่ยวกับการขอผ่อนผันไว้ดังต่อไปนี้ข้อ ๑ ให้บริษัทที่ออกหลักทรัพย์ซึ่งประสงค์จะขอผ่อนผันการจัดทําและส่งรายงานที่แสดงฐานะการเงินและผลการดําเนินงานดังต่อไปนี้ สําหรับงวดที่สิ้นสุดตั้งแต่วันที่ 1 มกราคม พ.ศ. 2563 ถึงวันที่ 31 พฤษภาคม พ.ศ. 2563 ดําเนินการตามที่กําหนดไว้ในข้อ 2 (1) งบการเงินรายไตรมาส (2) งบการเงินประจํารอบปีบัญชีและแบบแสดงรายการข้อมูลประจําปีข้อ ๒ ให้บริษัทที่ออกหลักทรัพย์ซึ่งประสงค์จะขอผ่อนผันการจัดทําและส่งรายงานที่แสดงฐานะการเงินและผลการดําเนินงานตามข้อ 1 และได้ปฏิบัติตามหลักเกณฑ์ที่ครบถ้วนดังต่อไปนี้ ได้รับการผ่อนผันการจัดทําและส่งรายงานดังกล่าว ทั้งนี้ ภายในกําหนดระยะเวลาตามที่มีคําขอ (1) จัดส่งหนังสือขอผ่อนผันการส่งรายงานที่แสดงฐานะการเงินและผลการดําเนินงาน ต่อสํานักงานที่มีข้อมูลตามวรรคสอง ก่อนวันครบระยะเวลาที่กําหนดไว้ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการรายงานการเปิดเผยข้อมูล เกี่ยวกับฐานะการเงินและผลการดําเนินงานของบริษัทที่ออกหลักทรัพย์ (2) เปิดเผยข้อมูลตามวรรคสองผ่านระบบการรับส่งข้อมูลของตลาดหลักทรัพย์แห่งประเทศไทยตามแนวทางที่ตลาดหลักทรัพย์แห่งประเทศไทยกําหนด หรือในกรณีที่ไม่สามารถเปิดเผยผ่านช่องทางดังกล่าว ให้เปิดเผยข้อมูลผ่านระบบที่ผู้ลงทุนสามารถเข้าถึงได้ หนังสือขอผ่อนผันตามวรรคหนึ่ง (1) ต้องแสดงข้อมูลอย่างน้อยดังต่อไปนี้(1) เหตุผลและความจําเป็นในการขอผ่อนผันซึ่งแสดงถึงผลกระทบที่บริษัทได้รับจากสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) จนไม่สามารถจัดทําและส่งรายงานดังกล่าวต่อสํานักงานเนื่องจากเหตุใดเหตุหนึ่งหรือหลายเหตุดังนี้ (ก) เหตุการณ์ที่ก่อให้เกิดอุปสรรคหรือข้อจํากัดในการดําเนินงานหรือการเข้าถึงข้อมูลอย่างเป็นสาระสําคัญต่อการจัดทํารายงานดังกล่าว (ข) ผลกระทบต่อข้อมูลทางการเงินของบริษัท ในลักษณะที่ทําให้มีการเพิ่มขึ้นหรือลดลงของรายการต่าง ๆ ในรายงานที่แสดงฐานะการเงินและผลการดําเนินงานอย่างมีนัยสําคัญ โดยที่บริษัทยังไม่สามารถระบุหรือคาดการณ์ผลกระทบที่ชัดเจนได้ (2) กําหนดระยะเวลาที่จะจัดส่งรายงานดังกล่าว ซึ่งต้องไม่เกินระยะเวลาดังนี้ (ก) ไม่เกินกําหนดระยะเวลาจัดส่งงบการเงินงวดถัดไป กรณีเป็นการขอผ่อนผันการจัดทําและนําส่งงบการเงินรายไตรมาส (ข) ไม่เกิน 4 เดือนนับแต่วันสิ้นสุดรอบระยะเวลาบัญชี กรณีเป็นการขอผ่อนผันการจัดทําและนําส่งงบการเงินประจํารอบปีบัญชีและแบบแสดงรายการข้อมูลประจําปี (3) ความเห็นเกี่ยวกับเหตุผลและความจําเป็นในการขอผ่อนผันตามวรรคสอง (1) และกําหนดระยะเวลาที่ขอผ่อนผันตามวรรคสอง (2) ซึ่งผ่านการพิจารณาจากคณะกรรมการตรวจสอบของบริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย หรือผ่านการพิจารณาจากคณะกรรมการบริษัทในกรณีอื่น(4) ข้อมูลอื่นที่จําเป็นและเป็นประโยชน์หรืออาจมีผลกระทบต่อการตัดสินใจของผู้ถือหุ้นและผู้ลงทุนอย่างมีนัยสําคัญข้อ ๓ ประกาศนี้ให้ใช้บังคับตั้งแต่วันที่ 31 มีนาคม พ.ศ. 2563 เป็นต้นไปผู้มีอํานาจลงนาม - ประกาศ ณ วันที่ 27 มีนาคม พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์